আগামী ১০ সেপ্টেম্বর পেট্রল, ডিজেল ও রান্নার গ্যাসের অস্বাভাবিক মূল্যবৃদ্ধির প্রতিবাদে বন্‌ধ ডেকেছে কংগ্রেস। একই ইস্যুতে ওই দিনই হরতালের ডাক দিয়েছে বামেরাও। ওই দিন পূর্ণ শক্তি নিয়েই পথে নামছে বামেরা। কেন্দ্রের বিরুদ্ধে সুর চড়াতে কংগ্রেসেও তৈরি।ওই দিনই পথে নেমে কেন্দ্রীয় সরকারের বিরুদ্ধে প্রতিবাদ জানাবে তৃণমূলও। কিন্তু বন্‌ধের পক্ষে নয় তারা। তাই রাজ্যবাসীকে বন্‌ধের বিরোধিতা করে পথে নামার অনুরোধও করা হয়েছে।এমন পরিস্থিতিতে ঝামেলার আশঙ্কাও রয়েছে বলে পুলিশ সূত্রে খবর।